=== ''Damage Done'' (2002-2005) ===
I august 2002 udgav bandet deres album ''[[Damage Done]]'' som var det sidste med produceren Fredrik Nordström. Musikalsk var albummet en del hårdere end de to tidligere og mere eksperimenterende udgivelser.<ref name="metal-rules"/> Mikael Stanne udtalte i et interview at de ønskede larmende numre med tonsvis af melodier og komplekse arrangementer.<ref name="metal-rules"/> Udgivelsen opnåede en del succes og opmærksomhed i medierne, da albummet endte på Tyskland og Sveriges nationale hitlister.<ref name="DT på rockdetector"/> På grund af den større succes, havde gruppen flere optrædener i Europa, hvor de stod som overskrifter sammen med bandet [[Sinergy]] gennem november og december 2002. Året efter sluttede Dark Tranquillity sig også til den Nordamerikanske ekstremmetal turné, der fandt sted i januar og februar, hvor bands som [[Nile]], [[Napalm Death]], [[Strapping Young Lad]] og [[The Berzerker]] også deltog. Efterfølgende udgav de dvd'en ''[[Live Damage]]'', der indeholdt en samling af optagelser fra indspilningerne i Kraków Krzemionki Studio TVP taget fra oktober 2002, fanindspilninger uddraget fra deres optrædener i [[Athen]], [[Essen]] og [[Paris]] det samme år og reklameklip fra videoerne til sangene "Monochromatic Stains" og "ThereIn".
Musik Foreninger Organisationer